Terwyl Afrikaans hoofsaaklik in Suid-Afrika en Namibië gepraat word, is daar baie Afrikaanssprekendes wat in ander lande woon. In 2019 was daar 650 Afrikaanssprekendes in Argentinië, waarvan die meeste 'n unieke dialek van Afrikaans praat, bekend as Patagoniese Afrikaans. In 2016 was die 43,748 Afrikaanssprekendes in Australië, 7,735 hiervan het in Nieu-Suid-Wallis gewoon. In 2016 het 12.3% van die Suid-Afrikaanse bevolking in Nieu-Suid-Wallis Afrikaans tuis gepraat, vergeleke met 85.1% Engelssprekend. In 2011 was daar 8 082 Afrikaanssprekendes in Botswana. In 2016 was daar 23,410 Afrikaanssprekendes in Kanada, maar net 85 van hulle het Afrikaans by die werk gepraat. In 2011 was daar net 36 Afrikaanssprekendes in Mauritius. In 2013 was daar 27,387 Afrikaanssprekendes in Nieu-Seeland. In 2011 was daar 11 247 Afrikaanssprekendes in Engeland en Wallis, die regsjurisdiksie wat die VK-lande Engeland en Wallis dek. In 2016 was daar 28,406 Afrikaanssprekendes in die Verenigde State. Daar is ook Afrikaanssprekendes wat in Nederland, België, Angola, Zimbabwe, Zambië, Skotland, Lesotho, Eswatini en Kenia woon.